CELEX: 62016TA0483
Language: bg
Date: 2020-05-28 00:00:00
Title: Дело T-483/16 RENV: Решение на Общия съд от 28 май 2020 г. — Cerafogli/ЕЦБ (Публична служба — Персонал на ЕЦБ — Жалба за дискриминация и психически тормоз — Вътрешно административно разследване — Отхвърляне на жалбата в административната процедура — Право на ефективна съдебна защита — Право на изслушване — Искане за достъп до протоколите от изслушването на свидетелите — Унищожаване на материалите по разследването — Доказателствен характер на представените на Общия съд доказателства — Непълно разглеждане — Психически тормоз — Грешка при прилагане на правото — Задължение за съдействие — Отговорност — Причинно-следствена връзка — Неимуществени вреди)

13.7.2020   
            
            
               BG
            
            
               Официален вестник на Европейския съюз
            
            
               C 230/22
            
         
      Решение на Общия съд от 28 май 2020 г. — Cerafogli/ЕЦБ
      (Дело T-483/16 RENV) (1)
      
      (Публична служба - Персонал на ЕЦБ - Жалба за дискриминация и психически тормоз - Вътрешно административно разследване - Отхвърляне на жалбата в административната процедура - Право на ефективна съдебна защита - Право на изслушване - Искане за достъп до протоколите от изслушването на свидетелите - Унищожаване на материалите по разследването - Доказателствен характер на представените на Общия съд доказателства - Непълно разглеждане - Психически тормоз - Грешка при прилагане на правото - Задължение за съдействие - Отговорност - Причинно-следствена връзка - Неимуществени вреди)
      (2020/C 230/27)
      Език на производството: английски
      
         Страни
      
      
         Жалбоподател: Maria Concetta Cerafogli (Рим, Италия) (представител: L. Levi, адвокат)
      
         Ответник: Европейска централна банка (представители: F. Feyerbacher и B. Ehlers, подпомагани от B. Wägenbaur, адвокат)
      
         Предмет
      
      Искане на основание член 270 ДФЕС и член 50а от Статута на Съда на Европейския съюз, целящо, от една страна, отмяната на решението на ЕЦБ от 24 ноември 2009 г. за приключване на вътрешното административно разследване, започнато по подадена по административен ред от жалбоподателката жалба за дискриминация и накърняване на нейното достойнство, които са част от фактическия състав на психически тормоз и на нарушение на действащата в рамките на ЕЦБ политика за достойни условия на труд, и ако е необходимо, отмяната на решението на ЕЦБ от 24 март 2010 г., с което се отхвърля нейната специална жалба, и от друга страна, осъждането на ЕЦБ да заплати обезщетение.
      
         Диспозитив
      
      
                  1)
               
               
                  Отменя решението на Европейската централна банка (ЕЦБ) от 24 ноември 2009 г. за приключване на вътрешното административно разследване, започнато по подадената по административен ред жалба на г-жа Maria Concetta Cerafogli и решението на ЕЦБ от 24 март 2010 г., с което се отхвърля специалната жалба на г-жа Cerafogli.
               
            
                  2)
               
               
                  Осъжда ЕЦБ да заплати на г-жа Cerafogli сумата от 20 000 EUR като обезщетение за вредите.
               
            
                  3)
               
               
                  Отхвърля жалбата в останалата ѝ част.
               
            
                  4)
               
               
                  Осъжда ЕЦБ да понесе, наред с направените от нея съдебни разноски, две трети от съдебните разноски, направени от г-жа Cerafogli в рамките на първоначалното производство за обжалване пред Съда на публичната служба на Европейския съюз по дело F-43/10, в рамките на производството за обжалване по дело T - 114/13 P и в рамките на настоящото производство за ново разглеждане по дело T-483/16 RENV.
               
            
                  5)
               
               
                  Осъжда г-жа Cerafogli да понесе една трета от направените от нея съдебни разноски в рамките на първоначалното производство за обжалване пред Съда на публичната служба по дело F-43/10, в рамките на производството за обжалване по дело T - 114/13 P и в рамките на настоящото производство за ново разглеждане по дело T-483/16 RENV.
               
            
         (1)  ОВ C 209 от 31.7.2010 г.(дело, първоначално заведено пред Съда на публичната служба на Европейския съюз под номер F-43/10 и прехвърлено на Общия съд на Европейския съюз на 1.9.2016 г. под номер F-43/10 RENV)